લંડનઃ ભારતની કેપ્ટન મિતાલી રાજે ICC મહિલા વર્લ્ડ કપની આવતી કાલે બપોરે ૨.૩૦ વાગ્યાથી શરૂ થનારી નારી ફાઈનલ પૂર્વે હરીફ ટીમ ઈંગ્લેન્ડને ચેતવણી આપતાં કહ્યું હતું કે દિવસે દિવસે રમતમાં સુધારો કરી રહેલી તેની ટીમ સામે યજમાન રાષ્ટ્રની ખેલાડીઓ ભારે સંઘર્ષની આશા રાખી શકે છે. ઈંગ્લેન્ડ માટે ઘણું કપરું બનશે, પણ બધો આધાર અમે કેવો દેખાવ કરીએ છીએ તેના પર છે. એમ તેણે કહ્યું હતું. હરમનપ્રીત કૌરના ૧૧૫ બોલમાં ૧૭૧ રનના સનસનાટીભર્યા દાવથી ભારતે સેમી-ફાઈનલમાં ડિફેન્ડિંગ ચૅમ્પિયન ઑસ્ટ્રેલિયાની ટીમને ૩૬ રનથી પરાજિત કરી ફાઈનલમાં પ્રવેશ કર્યો છે અને મિતાલીએ આ વિજયને મોટી સિદ્ધિ તરીકે ગણાવ્યો હતો.